Nýtt lýðveldi: Undirskriftasöfnunin er hafin!

Undirskriftasöfnunin til stuðnings utanþingsstjórn og boðun stjórnlagaþings er hafin á vefsíðunni Nýtt lýðveldi. Nú vona ég að almennignur taki við sér, fari inn á vefslóðina http://www.nyttlydveldi.is/ og skrifi undir áskorun okkar til forseta Íslands og Alþingis.

Að þessari undirskriftarsöfnun stendur hópur Íslendinga sem telur brýnt að hefjast nú þegar handa við að endurreisa traust í þjóðfélaginu Fólkið í landinu þráir nýtt upphaf og nýjar leikreglur ásamt endurreisn þeirra gilda sem þjóðin hefur um aldir lagt rækt við; gilda á borð við heiðarleika, samvinnu, ábyrgð og jöfnuð. Við viljum efla virðingu fyrir reglum lýðræðis og grundvallarstofnunum samfélagsin. Í því skyni viljum við mynda þverpólitíska breiðfylkingu um þau markmið sem koma fram í áskoruninni til forseta og Alþingis. Margir góðir og vel metnir Íslendingar hafa lagt til ráðgjöf og aðstoð við undirbúning þessa framtaks.

Hópurinn er óháður öllum stjórnmálaframboðum og hagsmunaöflum.

Fyrri ummæli:
Sá er hængur á Ólína að hann er ekki minn forseti;)

||

Til hamingju með gott framtak. Þetta eru góðir útgangspunktar með stjórnarskrána, þó margt fleira þurfi að laga svo hún þjóni vel nýju lýðveldi framtíðarinnar.

Ég styð heils hugar þetta framtak ykkar.

||

Kötturinn búinn að kvitta,
í kveld vill hann þig hitta,
horfa í þín himnesk augu,
svo hjúkra þarf Guðlaugu.

||

Ríkisstjórnin er fallin og steindauð
Meðvirkni Samfylkingarinnar með hyski Davíðs hefur leitt flokkinn í glötun.
Aðeins 17 % fylgi og fer minnkandi.
Gáfumannafélag flokksins brást og veðjaði á vitlausan hest.
Of seint að iðrast í auðmýkt eftirá.
Vinstri Grænir með ca. 30 %.
Gætu gert gagn ef þeir losa sig við feministapakkið sem skaðar flokkinn (og
þjóðina)
Framsókn. Sminkað lík. Orðin stærri en Samfylkingin!
Að vissu leyti snjallt að nota líkið sem Trójuhest til að koma nýjum mönnum
inn í Þingsali.
Það getur þó reynst erfitt að berjast við hina lifandi dauðu Zombíur sem
hafast þar við í felum án þess að smitast.
Frjálslyndi flokkurinn og allir nýju flokkarnir!
"Spennandi tímar framundan" eins og einn fyrrverandi ráðherra sagði í
viðtali.
Eftir kosningarnar verður landslag stjórnmálanna mjög breytt.
Það sem skiptir mestu máli er að endurskoðun stjórnarskrárinnar takist vel.
Það þarf að búa þannig um að sú spillta valdaklíka sem hefur herjað á
Íslendinga síðustu áratugi geti ekki risið upp aftur.

||

Hamingjuóskir og búin að kvitta. Kveðjur á línuna

Ummæli:
Búinn að skrá mig.

Verkefni: Tilfinning
Merking: Hlutlaust